CELEX: 62021CN0595
Language: et
Date: 2021-09-27 00:00:00
Title: Kohtuasi C-595/21: Eelotsusetaotlus, mille on esitanud Bayerisches Verwaltungsgericht Ansbach (Saksamaa) 27. septembril 2021 – LSI – Germany GmbH versus Freistaat Bayern

13.12.2021   
            
            
               ET
            
            
               Euroopa Liidu Teataja
            
            
               C 502/14
            
         
      Eelotsusetaotlus, mille on esitanud Bayerisches Verwaltungsgericht Ansbach (Saksamaa) 27. septembril 2021 – LSI – Germany GmbH versus Freistaat Bayern
      (Kohtuasi C-595/21)
      (2021/C 502/22)
      Kohtumenetluse keel: saksa
      
         Eelotsusetaotluse esitanud kohus
      
      Bayerisches Verwaltungsgericht Ansbach
      
         Põhikohtuasja pooled
      
      
         Kaebuse esitaja: LSI – Germany GmbH
      
         Vastustaja: Freistaat Bayern (keda esindab: Bayerische Kontrollbehörde für Lebensmittelsicherheit und Veterinärwesen
      
         Eelotsuse küsimused
      
      
                  1.
               
               
                  Kas mõistet „toote nimetus“ määruse (EL) nr 1169/2011 (1) VI lisa A osa punktis 4 tuleb tõlgendada nii, et sellel on sama tähendus mis „toidu nimetusel“ määruse (EL) nr 1169/2011 artikli 17 lõigete 1–3 tähenduses?
               
            
                  2.
               
               
                  Juhul kui vastus esimesele küsimusele on eitav:
                  Kas „toote nimetus“ on nimetus, mille all toitu müüakse ja reklaamitakse ning mille all see on tarbijate hulgas üldtuntud, isegi kui seejuures ei ole tegemist toidu nimetusega, vaid [intellektuaalomandiõigustega] kaitstud nimetusega, kaubamärgiga või väljamõeldud nimetusega määruse nr 1169/2011 artikli 17 lõike 4 tähenduses?
               
            
                  3.
               
               
                  Juhul kui vastus teisele küsimusele on jaatav:
                  Kas „toote nimetus“ võib koosneda ka kahest osast, millest üks on kaubamärgiõigusega kaitstud üldnimetus või üldmõiste, mis ei viita konkreetsele toiduainele ja mida iga toote puhul (toote nimetuse teise osana) täiendab täpsustav sõna?
               
            
                  4.
               
               
                  Juhul kui vastus kolmandale küsimusele on jaatav:
                  Kummast toote nimetuse osast tuleb lähtuda kaasnevate andmete märkimisel määruse nr 1169/2011 VI lisa A osa punkti 4 alapunkti b alusel, kui toote nimetuse kumbki osa on trükitud pakendile erineva suurusega?
               
            
         (1)  Euroopa Parlamendi ja nõukogu 25. oktoobri 2011. aasta määrus (EL) nr 1169/2011, milles käsitletakse toidualase teabe esitamist tarbijatele ning millega muudetakse Euroopa Parlamendi ja nõukogu määrusi (EÜ) nr 1924/2006 ja (EÜ) nr 1925/2006 ning tunnistatakse kehtetuks komisjoni direktiiv 87/250/EMÜ, nõukogu direktiiv 90/496/EMÜ, komisjoni direktiiv 1999/10/EÜ, Euroopa Parlamendi ja nõukogu direktiiv 2000/13/EÜ, komisjoni direktiivid 2002/67/EÜ ja 2008/5/EÜ ning komisjoni määrus (EÜ) nr 608/2004 (ELT 2011, L 304, lk 18).